விழியுங் கனல்சுட்ட சோழீசர் மல்லை வியன்கிரிமேல் மொழியும் பிறரின்பஞ் சற்றேயுன் காதல் முழுப்பெருக்கே. பாங்கி கொடுஞ்சொற் சொல்லல்:  அரசற்குத் தூதிற் பிரிந்த தலைமகன் வரவு நீட்டித்தமையால் வருந்திய தலைவியை நோக்கிப் பாங்கி நம்மை வருத்திய தலைவரைக் கூடுதல் தகாதெனக் கூறித் தெளிவித்தல். வருந்தாரை நாமே வருந்தவுந் தம்மிட வன்னனெஞ்சுகொண் டிருந்தாரை யெவ்வணங் கூடிய வாறிங் கிறைஞ்சமனம் பொருந்தாரைச் சென்றிடுஞ் சோழீசர் மல்லைப் பொருப்பிலினிப் பொருந்தாரை வேல்விழி யீரிது வோநம பெண்புத்தியே.